Vita:Jennifer Lawrence

message: A keltezéseket nézd át kérlek, illetve egy lúliust is javíts.
Üdv.
thread_title: Untitled

message: Áthozom ide ezt a szakaszt, mert eléggé bulvárosnak tűnik, ami egy enciklopédiában nem szerencsés. Néhány tényt - megfelelő (nem bulvár) forrásokkal ellátva - be lehetne emelni a szócikk Lawrence életéről és munkásságáról szóló szakaszaiba, de felsorolás helyett inkább folyamatos szövegként. – HG vita 2018. július 16., 17:43 (CEST)
----
* Jennifer Lawrence 2018-ban Návai Anikó riporter műsorában magyarnak vallotta magát: "Már mondtam neked, magyar vagyok és Budapest az otthonom". Jennifer a Serena című filmben a magyarok archetípusát játssza, többször jelenik meg a magyar trikolór (a piros-fehér-zöld) színeiben, míg Az éhezők viadalában kiváló íjász volt, ebben a filmben solymászik és fehér lovon lovagol. 
- ehhez mindenképpen kéne valami megbízható forrás, főleg a második mondathoz, ami eléggé légbőlkapottnak tűnik
* Tud gitározni.
- max. a magánélete szakaszban lehet jelentősége
* A hallgatás törvényében, szerepe kedvéért Jen megtanulta, hogy kell megnyúzni egy mókust, fát vágni és verekedni.
- a filmről szóló bekezdésben esetleg meg lehet említeni, de nem tűnik olyan fontos információnak
* Két évvel előbb érettségizett le, hogy a színészetre koncentrálhasson.
- a "gyermekkora és tanulmányai" szakaszban érdemes lehet megemlíteni, forrással
*Jeff Bridges rajongó.
- max. a "magánélete" szakaszban
* A harmadik legfiatalabb Oscar-jelölt lett "Legjobb női főszereplő" kategóriában 2011-ben, A hallgatás törvényében nyújtott alakításáért. Oscar-ra jelölték 2013-ban, a Napos oldal c. filmjéért is "Legjobb női főszereplő" kategóriában, ezt a jelölést díjra is váltotta, ezzel olyan színésznők közül került ki győztesen, mint Jessica Chastain vagy Naomi Watts. Fiatal kora ellenére 105 díjjal és 160 jelöléssel büszkélkedhet (2018-ban).
- a díjai felsorolásánál egyértelműen látszani fog, bővebben felesleges részletezni
* IMDb-s életrajzát a bátyja, Ben írta.
- nem tűnik fontos infónak
* Egy amerikai együttes, a Parachute - The Mess I Made c. klipjében Jennifer is feltűnik.
- forrással együtt meg lehet említeni
* A középiskolában pompomlány volt, emellett gyeplabdázott és softballozott is. Az osztálytársai egyöntetűen a legbeszédesebb osztálytársukként jellemezték.
- az első mondat mehetne a "gyermekkora és tanulmányai" szakaszba, a második kicsit bulváros
* Többször is alakította Paula Malcomson lányát a filmvásznon, először a Döglött akták egyik részében, majd Az éhezők viadalában.
- nem tűnik fontos infónak
* Jó barátok Josh Hutchersonnal, akivel Az éhezők viadala forgatásán ismerkedtek meg, azóta azonban olyan szoros barátság alakult ki köztük, hogy Jen egy interjúban elmondta, hogy házat tervez venni Josh-sal egy utcában.
- a "magánélete" szakaszban ki lehet térni a barátságukra
* A Victoria's Secret 2012-es "Mi a szexi?" listáján "Legszexibb szem" kategóriában nyert. Az Askmen.com "2013 legkívánatosabb női" listáján a 99-ből az 1. lett.
- a "színésznő a médiában" vagy hasonló című szakaszban megemlíthető
* Az éhezők viadala forgatása alatt naponta kétszer edzett és íjászkodni tanult.
- a filmről szóló bekezdésben megemlíthető
* Az Entertainment Weekly Magazin "Az év mókamestere" címmel jutalmazta 2012-ben.
- a "színésznő a médiában" vagy hasonló című szakaszban megemlíthető (de az "Entertainer of the Year" címet nem úgy kéne fordítani, hogy "Az év mókamestere")
* Az éhezők viadala első részéért 1 millió, a másodikért 10 millió dollár fizetést kapott.
- a filmről szóló bekezdésben vagy a "színésznő a médiában" szakaszban
* A 2013-as Golden Globe Awards-ra a szüleit vitte magával kísérőiként, miután szakítottak barátjával, Nicholas Houlttal.
- bulvár, nem fontos
* Jó barátnők a szintén színésznő Emma Stone-nal és a szintén színésznő Amy Schumerrel.
- "magánélete" szakasz
* Ötöd unokatestvérek a színész Jeremy Rennerrel, van egy közös farmer rokonuk Kentuckyban, Robert Tague, aki Jen ötöd és Jeremy negyed dédapja.
- irreleváns infó
* 3. olyan Oscar-nyertes színésznő aki szerepelt 'X-Men' filmekben (a másik kettő Anna Paquin és Halle Berry), a 2014-es 'X-Men: Az eljövendő múlt napjai' c. filmben mindhárman együtt szerepelnek).
- nem tűnik fontos információnak, esetleg egy fél mondatban megemlíthető valahol
* 4 filmben is Bradley Cooper oldalán szerepelt (Napos oldal (2012), Serena (2013), Amerikai botrány (2013), Joy (2015)).
- a filmjeiről szóló szakaszban megemlíthető
* Kedvenc filmjei többek között 'A nagy Lebowski' (1998), 'Boogie Nights' (1997), 'Éjfélkor Párizsban' (2011), 'Multik haza!' (2004) és a 'Harold és Maude' (1971).
- valószínűleg nem lesz hozzá megbízható forrás, ha mégis, akkor "magánélete" szakasz
* A leghosszabb idő, hogy Oscar-jelölés nélkül maradt, a 2010-es 'A hallgatás törvénye' és a 2012-es 'Napos oldal' között eltelt két év volt.
- a díjairól szóló táblázatból kitűnik, külön felesleges részletezni
* A 141. színésznő volt, aki Oscar-t nyert (a "Legjobb női főszereplő" kategóriában a 2013-as Oscar-on a 'Napos oldal'-ban nyújtott alakításáért).
- a 141 nem tűnik kerek vagy más szempontból fontos számnak, ezért felesleges információ
* A Doritos chips iránti szenvedélye miatt majdnem tönkretette az összes jelmezét az 'Amerikai botrány' forgatása során, mert mindet összekente, végül a jelmeztervezők megoldották a problémát azzal, hogy előre legyártottak többet Jennifer jelmezeiből, így mindig volt tiszta darab, amit viselhetett.
- bulvárhírnek tűnik, ha van forrás, akkor a filmről szóló bekezdésben elfér
* Balkezes.
- "magánélete" szakasz
* Kedvenc színei a kék és az arany.
- bulvár, nem lesz hozzá megbízható forrás és nem is fontos információ
* 2013 januárjában tüdőgyulladást kapott.
- irreleváns információ
* 2014-ben az ő nevére kerestek rá az interneten a legtöbben.
- ha van forrás, akkor "a színésznő a médiában" szakaszban megemlíthető
* 'Az éhezők viadala' forgatásán több alkalommal is ugyanabban a sminkben jelent meg a forgatásokon, amiben az előző nap is volt, ezért Elizabeth Banks úgy becézte, hogy Katniss Neverclean (kb. úgy lehetne lefordítani, hogy Katniss Sosetisza).
- bulvárhírnek tűnik, ha van forrás, akkor a filmről szóló bekezdésben elfér 
* 2014-ben egy volt azon hírességek közül, akiknek a meztelen képei felkerültek az internetre.
- "a színésznő a médiában" szakaszban megemlíthető
* A 2013-ban (Az éhezők viadala: Futótűz) és a 2014-ben (Az éhezők viadala: A kiválasztott) legtöbb bevételt hozó filmben is ő volt a főszereplő (ez volt az első alkalom, hogy ilyen történt).
- megemlíthető a filmeknél
* Oscar díját szülei otthonában tartja Louisville-ben.
- bulvárhírnek tűnik, valószínűleg nem lesz hozzá megbízható forrás
* Amikor a 'Napos oldal'-beli szerepe kedvéért megkérték, hogy szedjen fel pár kilót, nagyon örült, mert előtte kellett lefogynia Katniss szerepe miatt és utálta a diétázást.
- bulvárhírnek tűnik, a szerepre felkészülés kapcsán esetleg megemlíthető
* Gyerekként orvos akart lenni.
nem tűnik fontos információnak
thread_title:  "Érdekességek"